ประกาศเจ้าพนักงานจราจรจังหวัดมหาสารคาม เรื่อง กำหนดอัตราความเร็วของรถในทาง ในเขตเทศบาลเมืองมหาสารคาม
ประกาศเจ้าพนักงานจราจรจังหวัดมหาสารคาม
ประกาศเจ้าพนักงานจราจรจังหวัดมหาสารคาม
เรื่อง
กำหนดอัตราความเร็วของรถในทาง ในเขตเทศบาลเมืองมหาสารคาม
อำเภอเมืองมหาสารคาม
จังหวัดมหาสารคาม
 

ด้วยคณะอนุกรรมการจัดระบบการจราจรทางบกจังหวัดมหาสารคาม
ได้มีมติคัดเลือกถนนที่มีความเสี่ยงต่อการเกิดอุบัติเหตุในเขตเทศบาล จำนวน ๑
เส้นทาง
เพื่อกำหนดความเร็วที่เหมาะสมกับพื้นที่ชุมชนและให้ติดตั้งป้ายจำกัดความเร็วที่ได้ผ่านความเห็นชอบจากคณะอนุกรรมการจัดระบบการจราจรทางบกจังหวัดมหาสารคาม
จึงได้กำหนดเส้นทางถนนนครสวรรค์ ช่วงที่อยู่ในเขตเทศบาลเมืองมหาสารคาม
จุดเริ่มต้นที่ซุ้มถนนหน้าศูนย์จำ หน่ายรถยนต์มาสด้า บ้านส่องใต้ ตำบลตลาด อำเภอเมืองมหาสารคาม
และมีจุดสิ้นสุดที่สี่แยกไฟแดงหน้าสถานีบริการน้ำมันมหาวิทยาลัยราชภัฏมหาสารคาม
ซึ่งเป็นถนนต้นแบบในการควบคุมความเร็วในพื้นที่ชุมชน
ให้รถทุกประเภทใช้ความเร็วไม่เกิน ๔๐ กิโลเมตรต่อชั่วโมง

ฉะนั้น
เพื่อความปลอดภัยของผู้ใช้รถใช้ถนนและลดความเสี่ยงต่อการเกิดอุบัติเหตุ อาศัยอำนาจตามความในมาตรา ๖๗ และมาตรา ๑๓๙ (๖)
แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทย
ที่ ๕๒๙/๒๕๕๕ ลงวันที่ ๗ กันยายน พ.ศ. ๒๕๕๕ เรื่อง แต่งตั้งเจ้าพนักงานจราจรตามพระราชบัญญัติจราจรทางบก
พ.ศ. ๒๕๒๒ จึงได้ออกประกาศเจ้าพนักงานจราจรจังหวัดมหาสารคาม ดังต่อไปนี้

ข้อ
๑ รถทุกประเภทให้ใช้ความเร็วไม่เกิน
๔๐ กิโลเมตรต่อชั่วโมง ในเส้นทางถนนนครสวรรค์ ตั้งแต่ซุ้มถนนหน้าศูนย์จำหน่ายรถยนต์มาสด้า
บ้านส่องใต้ ตำบลตลาด อำเภอเมืองมหาสารคาม
และมีจุดสิ้นสุดที่สี่แยกไฟแดงหน้าสถานีบริการน้ำมันมหาวิทยาลัยราชภัฏมหาสารคาม

ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๓ ข้อบังคับ/ประกาศใด
ขัดแย้งกับประกาศนี้ ให้ยกเลิกการบังคับใช้เป็นการชั่วคราวให้ถือตามประกาศนี้แทน

จึงประกาศให้ผู้ใช้รถใช้ถนนทราบโดยทั่วกัน


ประกาศ ณ วันที่ ๒๓
มกราคม พ.ศ. ๒๕๖๐
พลตำรวจตรี
อภิศักดิ์ เดชะคำภู
ผู้บังคับการตำรวจภูธรจังหวัดมหาสารคาม
เจ้าพนักงานจราจรจังหวัดมหาสารคาม







ปริยานุช/จัดทำ
๘ มีนาคม ๒๕๖๐

พรวิภา/ตรวจ
๘ มีนาคม ๒๕๖๐


























[๑] ราชกิจจานุเบกษา
เล่ม ๑๓๔/ตอนพิเศษ ๖๒ ง/หน้า ๙/๒๘ กุมภาพันธ์ ๒๕๖๐